KLASA: 361-01/17-01/225

URBROJ: 2140/01-07-17-7

Krapina, 26. lipnja 2017.

**SVIM ZAINTERESIRANIM GOSPODARSKIM SUBJEKTIMA**

**PREDMET:** Nabava bagatelne vrijednosti radova na sanaciji i obnovi ambulante u Loboru

- **odgovori na upit gospodarskog subjekta***, daju se*

- **obavijest o produženju roka za dostavu ponuda***, dostavlja se*

U postupku nabave bagatelne vrijednosti radova na sanaciji i obnovi ambulante u Loboru, Krapinsko-zagorska županija kao javni naručitelj, zaprimila je upite gospodarskog subjekta slijedećeg sadržaja:

*„Generalna opaska je da se troškovnik koji ste nam i poštom slali i ovaj objavljen u exelu ne podudaraju tj u pdf-u fale pojedini opis koji se ako se exel razvuče vide,a ako gledate pdf,ponuđač ostane uskraćen za dio informacija.*

*1.Stavka 1.5.u troškovniku piše- (sistem TROCAL INNONOVA-A5 ALU CLIP ili sistem odgovarajućih karakteristika sistema).*

*Pitanje:da li treba nuditi PVC stolariju koja je izvana obložena aluminijem jer po toj oznaci to je tako ,a nigdje drugdje u opisu se to isto ne spominje,pa Vas molim da razjasnite da li je normalna PVC stolarija ili obložena izvana aluminijem?*

*2.Stavka 1.5.2.-1.5.4. u troškovniku piše(Izrada, dobava i montaža(U RAL IZVEDBI)),a za ostale stavke PVC stolarije se ne navodi RAL montaža-*

*Pitanje:da li je potrbna RAL montaža samo stavaka koje su navedene ili svih stavaka s obzirom da na više od polovice nije navedeno?*

*Koja RAL montaža,izvana ili iznutra ili oboje,s kojim materijalima,trakama,pjenama,iz opisa RAL montaža to nije razvidno?*

*Za RAL montažu,ako ide i ako je potrebna potrebno je pripremiti površine na koje se ljepe trake a isto troškovnikom nije obuhvaćeno a u općem dijelu stavaka se to ne navodi da je uključeno u cijenu..*

*3.Svugdje se u opisu stolarije navodi izvesti prema shemi ...,a sheme nisu nigdje objavljene,da li postoje ili ne?*

*4.Stavka 1.5.4.c u opisu piše i prozor i stijena...što od toga ,bez sheme teško za razlučiti,piše vodilice crne ili natur aluminij,pa proizvođači pitaju koja boja vodilica,a pitanje je vezano i na prvo pitanje gdje se mora razjasniti da li je PVC stolarija izvana obložena aluminijem ili ne.*

*Drugo pitanje je s obzirom da nema shema stolarije,a samo se u ovoj stavci spominju rolete,da li roleta na drugim prozorima nema ili su izostavljene u opisu?*

*5.Stavka 1.6.4. u opisu piše (Ispitivanje elektroinstalacije te izdavanje atesta o otporu izolacije, zaštite od dodirnog napona i ekvipotencijalima met. masa, te predaja istog u nadležni HEP ODO i korisniku)*

*Pitanje:da li se ta stavka odnosi na novoizvedenu instalaciju,s obzirom da novoizvedene ima jako malo ili na cjelokupnu instalaciju cijele ambulante,ako na cijelu ambulantu,potrebno je više podataka što sve treba ispitati da bi mogli ponuditi tu stavku.*

*6.Stavka 1.9. generalno kontaktirali smo nadležnog distributera aki se isti ograđuje od opisa u troškovniku i ne može nam pomoć pa pitamo:*

*Opis- Demontaža kompletnog postojećeg vanjskog razvoda plinskih instalacija . Utovar u transportno sredstvo i odvoz na deponiju u cijeni stavke-kom 1*

*Da li je to 1m1 za demontirati ili 30 m1,koliko brtvljenja ima ako ima molimo Vas malo detaljniji opis,da li je to mjerni ili nemjerni dio,da li na fasadi ili u zemlji?*

*7.Stavka 1.9.5. u opisu piše: Ispitivanje na nepropusnost te izdavanje dokumentacije kom 1*

*Pitanje:da li se to odnosi samo na novoizvedeni dio ili na cjelokupnu instalaciju?*

*8.Stavka 1.9.7. u opisu piše: Zamjena postojećeg dimovodnog fasadnog kanala na potrebnu duljinu.*

*Pitanje:Kojeg fasadnog dimovodnog kanala,kolika dimenzija,kolika duljina,na kojem aparatu,kojeg proizvođača...tu se apsolutno ništa ne zna i bilo kakva ponuda na temelju ovog opisa je bubetanje cijene bez ikakve veze sa stvarnim što treba napraviti?*

*9. Pitanje: u općem dujelu navedeno je da su klupčice(unutarnje i vanjske) u cijeni stolarije,a niti su navedene širine ni dužine niti iz kojeg materijala su unutarnje niti vanjske pa je to bez točnih mjera i opisa nemoguće ponuditi,da li se traže kamene,limene,aluminijske ili plastične?“*

**U nastavku daju se odgovori kako slijedi:**

Odgovor na pitanje oko generalne opaske:

Moguće je da se dio nekih stavaka troškovnika nije u potpunosti isprintao, ali je stoga na korištenje dan izvorni troškovnik u exelu.

Kod davanja ponude, mjerodavan je troškovnik u pdf formatu, radi slijedećeg:

Ponuditelji moraju ispuniti troškovnik u pdf formatu, ručno, skenirati ga i priložiti uz svoju ponudu, jer jedino na taj način ponuditelj može biti siguran da će troškovnik biti ispravan i sukladan verziji troškovnika koji je objavljen uz Poziv za davanje ponude, te kao takav usporediv s ponudbenim troškovnikom nekog drugog ponuditelja.

Troškovnik u exelu koristi se kao pomoć za obradu.

**Odgovor na 1. pitanje:**

Glavni projektant je u troškovniku predvidio sistem stolarije TROCAL INNONOVA-A5 ALU CLIP-koja se izvodi na način da se na vanjskoj strani dodatno stavljaju aluminijske obloge. To ima prednost jer investitor može odlučiti o bilo kojoj boji stolarije iz ral karte.

Investitor DZKZŽ a ni naručitelj radova KZŽ takvu stolariju ne zahtijevaju, a s time se usuglašava i glavni projektant.

U traženu ponudu **unijeti jedinične cijene za PVC stolariju opisanih karakteristika, bijele boje.**

**Odgovor na 2. pitanje:**

RAL montažom PVC stolarije osigurava se vodotjesnost i nepropusnost stolarije, kao bitnih faktora kvalitete za energetsku učinkovitost zgrade, radi čega se i vrši zamjena stolarije i sanacija fasade.

Radi navedenog RAL montaža mora biti obuhvaćena za sve stavke troškovnika zamjene vanjske stolarije.

Predviđeno je učvršćenje pocinčanim vijcima, te ispuna od „Multi funkcionalnih traka za brtvljenje kao ILLBRUCK TP 652 ILLMOND TRIOPLEKS“ Nakon ugradnje izvršiti obradu nastalih oštećenja. U cijenu uključiti i illbruck TR 510 illmond i- RAVNA LETVICA za unutarnju špaletu.

**Odgovor na 3. pitanje:**

Šeme stolarije su razrađene u PDF dokumentaciji vidjeti mapu u privitku (str. 36 do 41).

**Odgovor na 4. pitanje:**

Stolarija je PVC bijele boje, pa su i rolete bijele kao i vodilice.

**Odgovor na 5. pitanje:**

Radi zadiranja – izvedbe radova na dijelu gromobranske instalacije ili dijela elektroinstalacija, po završetku radova izvođač mora dati dokaze ispravnosti izvedenih radova, a to je moguće ako se provedu potrebna ispitivanja koja se odnose na dio instalacije u koju se zadire.

**Odgovor na 6. pitanje:**

Radi se o potrebi dislokacije priključne cijevi plina iz zemlje do plinskog ormara za što distributer uvjetuje da cijev i dalje bude izvan sloja fasade. Za detalje o čemu se radi može se koristiti foto u prilogu. Taj posao izmicanja nemjerenog dijela plinske instalacije kućnog priključka obavezno izvodi distributer, tako da će i konačna cijena biti određena po njegovoj detaljnoj ponudi, ili će se platiti troškovi koji bi proizašli iz uvjeta rada ukoliko distributer pristane da dio plinske cijevi ostane u zatečenom stanju tako da se ista izolira dekoradal trakom i ostane ugrađena u sloju toplinske izolacije što je estetski i tehnički najprihvatljivije rješenje.

**Odgovor na 7. pitanje:**

Ispitivanje se odnosi na dio instalacije na kojem se vršio zahvat, a dokaz dostavlja distributeru koji će izvoditi radove ukoliko se zahvat izmicanja cijevi uvjetuje.

**Odgovor na 8. pitanje:**

Odnosi se na postavu novog dimovodnog kanala od unutarnjeg bojlera (Junkers) do vanjskog dijela fasade, cca 80 cm, jer se radi povećanja debljine fasade ne može raditi samo nastavak.

**Odgovor na 9. pitanje :**

Vanjska prozorska klupčica mora biti aluminijska u boji stolarije, unutarnja PVC .

Dužina kao i prozor (vidjeti opis stavke ili šemu). Širina klupčica ovisi o debljini zida i fasadnog toplinskog sloja a što je vidljivo iz tlocrta postojećeg stanja (svaka cca 25 cm).

Obzirom na postavljene upite i odgovore na iste **produžuje se rok za dostavu ponuda** određen u točci 7.4. Poziva na dostavu ponude KLASA:361-01/17-01/225, URBROJ: 2140/01-02-17-4 od 19. lipnja 2017. godine **za dan 28. lipnja 2017. godine do 9:00 sati**.

**Ovlašteni predstavnici Naručitelja**

**Prilog:**

1. mapa PDF – dokumentacije
2. fotografije 1,2,3.